یاریی کۆتاییی جامی ئەورووپای ١٩٨٢

یاریی کۆتاییی جامی ئەورووپای ١٩٨٢ کۆتا یاریی وەرزی  ١٩٨١-١٩٨٢ جامی ئەورووپا  بوو کە ئێستا بە خولی پاڵەوانەکانی ئەورووپا ناسراوە،کە بیست و حەوتەمین  وەرزی پاڵەوانێتی تۆپی پێی پاڵەوانەکانی ئەوروپا بوو کە لەلایەن یەکێتیی تۆپی پێی ئەورووپا ڕێکخرابوو.لەڕۆژی ٢٦ی ئایاری ١٩٨٢ لەیاریگای دی کویپی شاری ڕۆتێردامی ھۆڵەندا، لەنێوان یانەی ئاستۆن ڤیڵا و یانەی تۆپی پێی بایەرن میونشن ئەنجامدرا. لە ئەنجامدا ئاستۆن ڤیڵا توانی بە ئەنجامی ١-٠ بەسەر بایەرن میونشنی ڕکابەری سەربکەوێت بۆ یەکەمجار لە مێژووی خۆیدا نازناوەکەی بەدەستهێنا و تا ئێستاش تاکە نازناوی یانەکەیە لە پاڵەوانێتیەکەدا.هەروەها بۆ شەشەم وەرز لەسەر یەک یانەیەکی ئینگلیزی بووە پاڵەوان و نازناوەکەیان بەدەستهێنا.دوای ١٠ خولەک جیمی ڕیمەر گۆڵپارێزی یانەی ئەستۆن ڤیلا دووبارە توشی پێکانی لە شانیدا بووەوە. دواتر نایجێڵ سپینک کە جێگرەوەی بوو،هاتە شوێنی و  دووەم یاری خۆی بۆ یانەکە ئەنجامدا. بەهۆی ئاستە بەرزەکەی لە ڕێگری کردن لە یاریزانی بایەرن بۆ گۆڵ تۆمارکردن بە درێژایی یارییەکە زۆر ستایش کرا، ودواتر دەبێتە گۆڵپارێزی یانەی ئەستۆن ڤێلا بۆ ١٠ وەرزی دواتر.ڤیلا وەک پاڵەوانی ئەوروپا بۆ وەرزی دواتر بانگهێشتی  جامی سوپەری ئەوروپا و جامی ئینتەرکۆنتیننتال کرا.  جامی سووپەری ئەرووپییان بەدەستهێنا دوای بردنەوەیان لە یانەی بەرسێلۆنا بە ئەنجامی ٣-١ بەڵام لە جامی ئینتەرکۆنتیننتال یارییەکەیان بەرامبەر یانەی پێنارۆلی دۆڕاند ئۆرۆگوایی کە لە تۆکیۆی ژاپۆن ئەنجامدرا.

 سەرچاوەکان 

 بەستەری دەرەکی 

 وەرزی ١٩٨١-١٩٨٢ لە ماڵپەڕی یوفا